**भारत सरकार**

**नवीन और नवीकरणीय ऊर्जा मंत्रालय**

**राज्‍य सभा**

**अतारांकित प्रश्‍न संख्‍या 719**

**सोमवार, दिनांक 27 जुलाई, 2015 को उत्‍तर देने हेतु**

**छतों पर लगाए जाने वाले सौर संयंत्रों के लिए राज सहायता**

**719. श्री रवि प्रकाश वर्माः** क्या **नवीन और नवीकरणीय ऊर्जा** मंत्री यह बताने की कृपा करेंगे किः

(क) क्या यह सच है कि नवीन और नवीकरणीय ऊर्जा मंत्रालय छतों पर सौर संयंत्र लगाने पर 30 फीसदी राजसहायता मुहैया करा रहा है;

(ख) यदि हां, तो अब तक महाराष्ट्र में कितने परिवारों को ऐसे संयंत्र लगाने के लिए राजसहायता मुहैया कराई गई है;

(ग) छतों पर सौर संयंत्र तथा उसकी बैटरी की कितनी उम्र होती है; और

(घ) केंद्र सरकार ने सौर ऊर्जा को बढ़ावा देने के लिए क्या-क्या कदम उठाये हैं?

**उत्‍तर**

**भारत सरकार**

**नवीन और नवीकरणीय ऊर्जा मंत्रालय**

**राज्‍य सभा**

**अतारांकित प्रश्‍न संख्‍या 720**

**सोमवार, दिनांक 27 जुलाई, 2015 को उत्‍तर देने हेतु**

**नवीन और नवीकरणीय ऊर्जा की नई प्रौद्योगिकियां**

**720. श्री गुलाम रसूल बलियावीः** क्या **नवीन और नवीकरणीय ऊर्जा** मंत्री यह बताने की कृपा करेंगे किः

(क) नवीन और नवीकरणीय ऊर्जा (एनआरई) के क्षेत्र में क्या-क्या नई प्रौद्योगिकियां हैं;

(ख) इस समय देश में राज्य-वार कितनी-कितनी मात्रा में गैर पारम्परिक ऊर्जा का उत्पादन हो रहा है; और

(ग) विगत तीन वर्षों के लिए तत्संबंधी क्या योजनाएं हैं?

**उत्‍तर**

**भारत सरकार**

**नवीन और नवीकरणीय ऊर्जा मंत्रालय**

**राज्‍य सभा**

**अतारांकित प्रश्‍न संख्‍या 721**

**सोमवार, दिनांक 27 जुलाई, 2015 को उत्‍तर देने हेतु**

**केन्द्रीय सरकार के भवनों में सौर ऊर्जा**

**721. श्री विवेक गुप्ताः** क्या **नवीन और नवीकरणीय ऊर्जा** मंत्री यह बताने की कृपा करेंगे किः

(क) क्या केन्द्रीय सरकार के सभी भवनों में पर्यावरण-अनुकूल उपाय के रूप में सौर ऊर्जा का उपयोग होता है;

(ख) यदि हां, तो तत्संबंधी ब्यौरा क्या है और किस हैसियत में उनका उपयोग किया जाता है;

(ग) विगत एक वर्ष के दौरान सरकार द्वारा देश में सौर ऊर्जा को बढ़ावा देने हेतु क्या-क्या कदम उठाए गए हैं;

(घ) क्या सरकार ने सौर परियोजनाओं के लिए वित्तपोषण/प्रौद्योगिकी साझा करने हेतु किसी देश के साथ किसी समझौता ज्ञापन पर हस्ताक्षर किए हैं; और

(ङ) यदि हां, तो तत्संबंधी ब्यौरा क्या है?

**उत्‍तर**

**विद्युत, कोयला तथा नवीन और नवीकरणीय ऊर्जा राज्‍य मंत्री (स्‍वतंत्र प्रभार)**

**(श्री पीयूष गोयल)**

1. और (ख) : यह मंत्रालय सभी केंद्रीय सरकार के मंत्रालयों और विभागों को अपने भवनों में ग्रिड संबद्ध रूफटाप प्रणालियां सौर जल तापक का उपयोग करने के लिए प्रोत्‍साहित कर रहा है । तथापि सभी भवनों में अभी ऐसा नहीं हुआ है। कुछ भवन अपने खुद के उपयोग के लिए विद्युत उत्‍पादित करने हेतु सौर पीवी विद्युत संयंत्रों का उपयोग कर रहे हैं और जिसमें से अतिरिक्‍त विद्युत ग्रिड को प्रदान की जा रही है। कुछ भवनों में सौर जल तापक भी हैं।

(ग) : सरकार द्वारा देश में सौर ऊर्जा को बढ़ावा देने के लिए उठाए गए प्रमुख कदम नीचे दिए गए हैं:

* जवाहरलाल नेहरू राष्‍ट्रीय सौर मिशन के अंतर्गत वर्ष 2022 तक 1,00,000 मेगावाट पीक क्षमता की ग्रिड संबद्ध सौर विद्युत, 2000 मेगावाट पीक ऑफ ग्रिड सौर अनुप्रयोग त‍था 20 मिलियन वर्ग मीटर सौर तापीय संग्राहक क्षेत्र की संस्‍थापना के संचयी लक्ष्‍य निर्धारित किए गए हैं।
* राष्‍ट्रीय शुल्‍क दर नीति में सौर ऊर्जा के लिए अक्षय विद्युत खरीद बाध्‍यता (आरपीओ) का प्रावधान किया गया है।
* ग्रिड-संबद्ध सौर रूफटाप प्रणालियों और ऑफ-ग्रिड अनुप्रयोगों पर सब्‍सिडी प्रदान करना।
* सौर विद्युत संयंत्रों की स्‍थापना हेतु रियायती आयात शुल्‍क/उत्‍पाद शुल्‍क से छूट, त्‍वरित मूल्‍यह्रास और करावकाश का प्रावधान ।
* गृह निर्माण ऋण/गृह मरम्‍मत हेतु ऋण के एक भाग के रूप में बैंक से ऋण का प्रावधान। ऋण देने के प्राथमिकता वाले क्षेत्र के अंतर्गत व्‍यक्तियों के लिए 10 लाख रू. तक के ऋण उपलब्‍ध हैं।
* ग्रिड संबद्ध रूफटाप प्रणालियों के लिए प्रणाली समाकलकों के लिए भारतीय अक्षय ऊर्जा विकास संस्‍था से रियायती ब्‍याज दर (9.9% से 10.75% तक) पर ऋण उपलब्‍ध हैं ।
* उत्‍पादन आधारित प्रोत्‍साहन, व्‍यवहार्यता अंतराल निधिकरण और ग्रिड संबद्ध सौर विद्युत परियोजनाओं के लिए समय-समय पर घोषित विभिन्‍न इंटरवेंशन्‍स के माध्‍यम से मिश्रित विद्युत की सुविधा ।
* भारतीय सौर ऊर्जा निगम तथा राष्‍ट्रीय सौर ऊर्जा संस्‍थान की स्‍थापना ।
* प्रदर्शनियों, प्रशिक्षण कार्यशालाओं इत्‍यादि जैसे जागरूकता कार्यक्रम आयोजित किए जा रहे हैं।
* नई प्रौद्योगिकियों तथा कार्यदक्षता में सुधार लाने के उद्देश्‍य से कई अनुसंधान और विकास संबंधी प्रयास आरंभ किए गए हैं।

(घ) और (ड़) : सरकार ने कई देशों के साथ समझौता ज्ञापन पर हस्‍ताक्षर किए जिसमें से आस्‍ट्रेलिया जर्मनी जापान, स्‍पेन और यूएसए के साथ सौर परियोजनाओं हेतु महत्‍वपूर्ण स्‍तर पर वित्‍तीय/तकनीकी भागीदारी उपलब्‍ध है । ये समझौता ज्ञापन सौर ऊर्जा सहित अक्षय ऊर्जा क्षेत्र में परीक्षण, पूर्वानुमान और क्षमता निर्माण के लिए वाणिज्यिक शर्त तकनीकी भागीदारी प्रदान करते हैं।

............